Sacrosanctæ Dei æcclesiæ que est constructa in honore Sancti Petri, in pago Matiscensi, ego Teogrimmus et uxor mea Wandilmodis, pro remedio animarum nostrarum, patris et matris, fratrum et Breydiggo quodam, donamus colonias duas, quæ consistunt in Noviliaco, cum mancipiis his nominibus vocatis: Dominicum videlicet cum uxore sua et omnibus filiis ac filiabus, Lambertum similiter cum uxore sua et filiis ac filiabus, ad serviendum in ipso loco et ad luminaria accendenda, ut Deus omnipotens, pro cujus amore ista donamus, eripiat animas nostras de tenebris et pænis inferni, et det nobis partem beatæ vitæ cum sanctis suis. Si quis contradicere voluerit vel calumpniare hanc donationem, dimidiam auri libram coactus exsolvat, et nisi resipuerit, beatum Petrum apostolum adversarium in ultima die suæ mortis senciat, et hec carta firma et stabilis permaneat, cum stipulatione subnixa. S. Teotgrimi et uxoris ejus Vuandilmodæ, qui donationem istam fecerunt et firmare rogaverunt. S. Sieverti, Rorgonis, Oddonis, Ostraldi. Ego Arnulfus presbiter scripsi et dictavi XVI kalendas febroarii, anno XIIIIº regnante Karolo rege.